વાળ આપણા સૌંદર્યનું પ્રતીક છે. ખાસ કરીને સ્ત્રીઓના સૌંદર્યનું. વાળની સંભાળ રાખવા માટે આપણે જે મળે એ ઉપાયો કરીએ છીએ. મિત્રો સાથે પણ જ્યારે વાતો કરતા હોઈએ ત્યારે વાળની કેવી રીતે સંભાળ રાખવાની એ સવાલ અચૂક આવે છે. એ પછી મિત્રો આપણને જે સલાહો આપે એ પ્રમાણે ઘરે જઈને એ ટ્રાય કરીએ અને બીજાઓને પણ એ ઉપાયો બતાવીએ છીએ. વાળની સંભાïળ તો આમ આપણે બારેમાસ કરતા હોઈએ છીએ, પણ જેમ-જેમ મોસમ બદલાય એમ આપણે વાળ માટે જરા વધારે પડતા જાગૃત થઈ જઈએ છીએ. એમાં જો ઉનાળો આવ્યો તો બધા પેપરમાં અને ઇન્ટરનેટ પર ઉનાળામાં વાળની કઈ રીતે સંભાળ રાખવી એ શોધવા બેસી જાય છે. તો ચાલો આજે આ આર્ટિકલમાં જાણીએ કે ગરમીમાં વાળની સંભાળ કઈ રીતે રખાય.